બાળક પર ક્યારેય ધાક — ધમકીથી વાત મનાવવાનો પ્રયત્ન ન કરવો. જેમકે “ત્યાં ન જવાય ત્યાં તો બાવો આવે પછી આપણને લઇ જાય..” ભવિષ્યમાં બાળકને આવી વાતોનો જ ફોબિયા/ડર રહી જઈ શકે છે. બાળકો પર હાથ તો બિલકુલ ન ઉઠાવવો. તમારી ધારી પ્રવૃત્તિ ન થાય તમને એમ થાય કે આ મારી વાત નથી માનતો હમણાં જ તેને સીધોદોર કરી દવ પણ મન શાંત રાખજો. ધાક — ધમકી થી કામ થતું જોઈ બાળકમાં એક ભાવ જાગે છે કે દુનિયામાં ડર થી જ કામ થાય છે અને બીજું તેમના મનમાં પોતાના પ્રત્યે અપરાધ ભાવ જાગે છે. એવું થતું રોકો અને બાળકને વિશ્વાસ માં લઇ સાથે મળી કામ કરવું.